
Ministru kabineta noteikumi Nr. 284
Rīgā 2026. gada 26. maijā (prot. Nr. 29 11. §)
Grozījumi Ministru kabineta 2024. gada 17. decembra noteikumos Nr. 882 "Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.1. pasākuma "Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē" īstenošanas noteikumi"
Izdoti saskaņā ar Eiropas Savienības fondu 2021.–2027.gada plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 17. decembra noteikumos Nr. 882 "Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.1. pasākuma "Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē" īstenošanas noteikumi" (Latvijas Vēstnesis, 2024, 248. nr.) šādus grozījumus:
· 1. Izteikt 5.1. apakšpunktu šādā redakcijā:
· "5.1. programmas iznākuma rādītājs līdz 2029. gada 31. decembrim –  nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmuši atbalstu, – 81 iestāde;".
· 2. Izteikt 5.2. apakšpunktu šādā redakcijā:
· "5.2. programmas rezultāta rādītājs līdz 2029. gada 31. decembrim – iestādes, kas ieviesušas uzlabojumus izglītības un mācību sistēmu kvalitātei, efektivitātei un atbilstībai darba tirgum, – 81 iestāde."
· 3. Izteikt 13. punktu šādā redakcijā:
· "13. Finansējuma saņēmējs šo noteikumu 17.2. un 17.3. apakšpunktā minētās atbalstāmās darbības īsteno sadarbībā ar pašvaldībām, kas ir pirmsskolas, vispārējās un profesionālās izglītības iestāžu dibinātājas, valsts dibinātām vispārējās un profesionālās izglītības iestādēm (tai skaitā koledžām), valsts augstskolu dibinātām akreditētām izglītības iestādēm un citu juridisku un fizisku personu dibinātām akreditētām pirmsskolas, vispārējās un profesionālās izglītības iestādēm, kas īsteno Latvijā licencētas vispārējās izglītības programmas pirmsskolas, pamata un vidējās izglītības pakāpē un profesionālās izglītības programmas pamata un vidējās izglītības pakāpē."
· 4. Izteikt 14. punktu šādā redakcijā:
· "14. Šo noteikumu 13. punktā minētajiem sadarbības partneriem pieejamo finansējuma apmēru šo noteikumu 17.3. apakšpunktā minētās atbalstāmās darbības īstenošanai finansējuma saņēmējs aprēķina, pamatojoties uz Valsts izglītības informācijas sistēmas datiem par izglītojamo skaitu kārtējā mācību gada 1. oktobrī."
· 5. Izteikt 40. punktu šādā redakcijā:
· "40. Projektu īsteno saskaņā ar vienošanos par projekta īstenošanu, bet ne ilgāk kā līdz 2029. gada 31. augustam."
· 6. Papildināt ar V nodaļu šādā redakcijā:
· "V. Noslēguma jautājums
· 42. Grozījumu šo noteikumu 14. punktā, kas paredz šo noteikumu 13. punktā minētajiem sadarbības partneriem pieejamo finansējuma apmēru aprēķināt, pamatojoties uz Valsts izglītības informācijas sistēmas datiem par izglītojamo skaitu kārtējā mācību gada 1. oktobrī, piemēro, sākot ar 2026./2027. mācību gadu. Finansējuma apmēru par 2025./2026. mācību gadu šo noteikumu 13. punktā minētajiem sadarbības partneriem finansējuma saņēmējs aprēķina, pamatojoties uz Valsts izglītības informācijas sistēmas datiem par izglītojamo skaitu iepriekšējā mācību gada 1. oktobrī".

	Ministru prezidente, aizsardzības ministra pienākumu izpildītāja
	(paraksts*)
	E. Siliņa

	Izglītības un zinātnes ministre
	(paraksts*)
	D. Melbārde


* Dokuments ir parakstīts ar drošu elektronisko parakstu

